Kristoffer Grøtli

Kristoffer Gunvald Hanstensen Grøtli (født 27. juni 1933, død 11. juli 2004) var en norsk kombinertløper og musiker fra Kvikne.

I 1956 ble han nummer 2 i kombinert i Holmenkollen,Jakob Vaage og Tom Kristensen: Holmenkollen – Historien og resultatene. De norske Bokklubbene, Stabekk 1992. ISBN 82-525-1678-5 (s. 227, digitalisert av Nasjonalbiblioteket) og året etter vant han kombinertrennet i Svenska Skidspelen i Skellefteå.Svenska Skidspelen: Pristagare i Svenska Skidspelen  (1947–2011) I 1958 tok han bronsemedalje i NM;Hans Lysaker: Ski-NM 1953-1962   (besøkt 11. januar 2012) Samme år ble han nummer 29 i VM i Lahtis.Hermann Hansen, Knut Sveen: VM på ski '97 Trondheim. Adresseavisens Forlag, Trondheim 1996. ISBN 82-7164-044-5 (s. 66, digitalisert av Nasjonalbiblioteket) Han vant også det 40 kilometer lange Eidsfjellrennet mellom Vingelen og Kvikne i 1958.Kvikne.no  (2. april 2011, besøkt 11. januar 2012)

Grøtli spilte trekkspill i dansebandet Kviknegutta, som han startet som 15-åring sammen med Håkon Kleven i 1948. Sammen med Gunnar Lindemark, som kom med senere, kalte de seg Grøtlis Trio. Da Kristoffer Grøtli dro i militæret i 1953, ble gruppa omdøpt til Kviknegutta, ettersom ingen av medlemmene da het Grøtli. Kristoffer Grøtli kom med igjen i 1955. Kviknegutta hadde en periode den senere kjente sangeren Ivar Simastuen som medlem.

Av yrke var Kristoffer Grøtli gårdbruker. Han overtok gården Grøtli nordre på Kvikne i 1963, og drev den til han døde i 2004. Gården ble nedlagt etter hans død.

 Referanser 

 Kilder 
 Inger Kristine Grøtli: Kristoffer Grøtli (GeoCities-sider arkivert hos ReoCities, besøkt 11. januar 2012)

Kategori:Norske kombinertløpere
Kategori:Norske trekkspillere
Kategori:Personer fra Tynset kommune
Kategori:Fødsler i 1933
Kategori:Dødsfall i 2004
Kategori:Deltakere for Norge under Ski-VM 1958